Αστυνόμος Β΄

Ο Αστυνόμος Β΄ είναι βαθμός αξιωματικού στην ιεραρχία της Ελληνικής Αστυνομίας. Ανήκει στην κατηγορία των Κατωτέρων Αξιωματικών από κοινού με τον Υπαστυνόμο Β΄ και τον Υπαστυνόμο Α΄. Αποτελεί βαθμό μεγαλύτερο του Υπαστυνόμου Α΄ και μικρότερο του Αστυνόμου Α΄. Αντίστοιχοι βαθμοί στον Στρατό Ξηράς είναι ο Λοχαγός, στο Πολεμικό Ναυτικό και στο Λιμενικό ο Υποπλοίαρχος, στην Πολεμική Αεροπορία ο Σμηναγός και στην Πυροσβεστική ο Πυραγός. 

Ο Αστυνόμος Β΄ καταλαμβάνει οργανική θέση Αστυνόμου Β΄. Ο ελάχιστος χρόνος παραμονής στον βαθμό είναι 6 έτη στο βαθμό ή 14 έτη συνολικής υπηρεσίας αξιωματικού, από τα οποία 5 έτη στο βαθμό.

 Διακριτικό 
Τα διακριτικά βαθμού του Αστυνόμου Β΄ αποτελούνται από τρεις μεταλλικούς αστέρες χρώματος ασημί, τα οποία τοποθετούνται στον διαμήκη άξονα των επωμίδων, κατά σειρά από τη βάση προς την κορυφή, ή στο αριστερό πέτο της στολής εκστρατείας κεντητά σε μικρογραφίες.
100px|left|thumb|Το διακριτικό του Μοιράρχου της Ελληνικής Χωροφυλακής
100px|thumb|Το διακριτικό του Αστυνόμου Β' της Αστυνομίας Πόλεων
100px|thumb|Το διακριτικό του Αστυνόμου της ΕΛ.ΑΣ. (1985-1986)
100px|thumb|Το διακριτικό του Αστυνόμου Β' της ΕΛ.ΑΣ. (1986-2006)
100px|thumb|Το διακριτικό του Αστυνόμου Β' της ΕΛ.ΑΣ. (2006-σήμερα)

 Παραπομπές 

Κατηγορία:Ελληνική Αστυνομία
Κατηγορία:Αστυνομικοί βαθμοί